# Brossas e Vilaret

Brossas e Vilaret (Brousses-et-Villaret en francés) es una comuna lengadociana situada dins lo departament d'Aude e la region d'Occitània, ancianament de Lengadòc-Rosselhon.

## Geografia

Las doás aglomeracions son sus la RD 103, probablament pas a l'origina, pr'amor de la situacion de las glèisas (per Vilaret, la capèla Sant Estève, anciana glèisa, remplaçada per una autra que garda lo meteis vocable). Malgrat lo nom, lo Vilaret demòra una aglomeracion d'una relativa importància.

## Toponimia
### Brossas

Las fòrmas ancianas son : Bruciae en 934, Villa quae vocatur Broxas en 950, Brossas en 1245, Ecclesia Sante Marie de Brocis en 1249, Castrum de Brossis en 1270, Locus de Bross. (sic, comprene Brossis) en 1377, Brousses en 1781. La prononciacion occitana es Broussos, dins la grafia de l'abat Antòni Savartés, donc [bru'sɔs]. Brossa, mot prèp de brosta, del germanic *brustjan, « borronar, botonar », a lo sens de « barta, bartàs, boissonada, talhada, talhadís », eventualament « bòsc » o al revèrs « bruguièra »$^,$.

### Vilaret

Vilaret o probablament lo Vilaret (mapa Michelin) es una anciana comunautat. Lo vocable de la glèisa es Sant Estève. Las fòrmas ancianas son : Villare quod nominatur Sancti Stephani en 889, Villa quae vocatur Grecentarius sive Villareleto, cum ecclesia Sancti Stephani en 950, De Cressenteriis, alias Craissenteriis en 1217, Ecclesia sancti Stephani de Villario en 1249, Decanatus de Villario prope Sanctum Dyonisium en 1347, Villar en Cabardès... esglise Sainct Estienne au cimetière en 1641, Villaret en 1781. Vilaret es un diminutiu (sufixe -et, [vengut del latin -ittum]) de Vilar, del latin villare, que deriva de villa e que representava una partida de la villa, granda proprietat antica e medievala, doncas un masatge, una bòria, un lòc a despart a l'interior de la villa. Lo nom ancian *Graissentièras o benlèu *Graissantièras (los escribas aimavan latinizar los mots que ne sabián pas l'origina e per exemple far de -an un pus presentable -en) s'explica per la preséncia de grapauds (gallic craxanto-).

## Istòria

Las doás comunautats son unidas dempuèi la revolucion, en 1792. Brossas aimava mai s'aplegar ambe'l Vilaret puslèu qu'ambe Fraisse, perqué los abitants non s'endevenián; escriguèron al Conselh del Departament lo 21 de novembre e la requèsta foguèt acceptada.

## Administracion

Lista dels cònsols successius :
| Periòde | Periòde | Identitat |
| 25 de mai de 2020 | (2026) | Yannick Dufour-Loriolle |
| 12 de decembre de 2008 | 2020 | Danièle Nicolaou |
| 1977 | 2008 (demission lo 22 d'octobre) | Pierre Inard |
| 1965 | 1977 | Joseph Bonnafous |
| 1932 | 1965 | Alfred Gasc |
| | 1932 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 343, totala: 351 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 443 | 470 | 495 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 455 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 343 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 190 | | | | Cercar | 307 | 313 | 314 | 315 319 |
| 2009 | 2010 |
| 313 317 | 314 317 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 344 abitants e la densitat èra de 30,82 ab/km².

## Véser tanben

* Comunas d'Aude

## Ligams extèrnes

* Brossa e Vilaret sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 48, legir en linha https://gallica.bnf.fr/ark:/12148/bpt6k110095d/f140.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 119, a Brosse
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 269
* ↑ Abbé Sabarthès, Dictionnaire topographique du département de l'Aude, 1912, p. 470, legir en linha https://gallica.bnf.fr/ark:/12148/bpt6k110095d/f562.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 715 e 718
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 128
* ↑ Procès verbal de la session du conseil du département de l'Aude. 1792 p 207
* Portal de Lengadòc